དོན་ཚན་ཞེ་བཞི་བ།བགྲོད་ལམ་ཁ་ཕྱོགས་གཅིག་ཏུ་སྒུལ་སྐྱོད་རླངས་འཁོར་གྱི་བགྲོད་ལམ་ཐིག་གཉིས་ཡན་འཐེན་ཡོད་པ་ལ།གཡོན་ཟུར་ནི་མྱུར་སྐྱོད་ཀྱི་རླངས་འཁོར་བགྲོད་ལམ་ཡིན་པ་དང་།གཡས་ཟུར་ནི་དལ་སྐྱོད་རླངས་འཁོར་གྱི་བགྲོད་ལམ་ཡིན།མྱུར་སྐྱོད་བགྲོད་ལམ་དུ་སྐྱོད་པའི་སྒུལ་སྐྱོད་རླངས་འཁོར་མྱུར་སྐྱོད་རླངས་འཁོར་བགྲོད་ལམ་གྱི་གཏན་ཁེལ་མྱུར་ཚད་ལྟར་སྐྱོད་དགོས་ལ།མྱུར་སྐྱོད་རླངས་འཁོར་བགྲོད་ལམ་གྱི་མྱུར་ཚད་གཏན་ཁེལ་དུ་མི་བསླེབ་པའི་རླངས་འཁོར་དེ།དལ་སྐྱོད་རླངས་འཁོར་བགྲོད་ལམ་དུ་བསྐྱོད་དགོས།འཕྲུལ་རྟ་ཆེས་གཡས་ཟུར་གྱི་ལམ་ནས་བསྐྱོད་དགོས།འགྲིམ་འགྲུལ་བརྡ་རྟགས་ཀྱི་མྱུར་ཚད་ལ་རྟགས་བཏབ་ཡོད་པ་ལ།རྟགས་བཏབ་ཡོད་པའི་མྱུར་ཚད་ལྟར་བགྲོད་སྐྱོད་བྱ་དགོས།དལ་སྐྱོད་རླངས་འཁོར་བགྲོད་ལམ་དུ་སྐྱོད་པའི་སྒུལ་སྐྱོད་རླངས་འཁོར་དེ་རླངས་འཁོར་སྔོན་མའི་སྔུན་ལ་བརྒལ་དགོས་སྐབས།མྱུར་སྐྱོད་ལམ་ནས་སྔོན་དུ་བརྒལ་ཆོག།